Document ID: /fineweb-2-swissfilter-quality_10-filterrobots/filtered/01798.jsonl.gz/1082

Hallo zämme,
Ich hoff, es ka mir öbber hälfe.
Ich ha syt 4 Johr regelmässig Krisene (vor allem Depressione). Am schlimmste isch s vor drei Johr gsi, woni psychotisch worde bi. Ich bi denn in d Klinik, was mir zwar gholfe hett, aber syt e paar Mönet isch s wieder mega schlimm. Wäg mim Autismus kanni weniger guet Stress verarbeite, was sich uff mini Psyche usswirkt...ich ha eifach gnueg drvo, immer z liide und müesse durehalte...und ha Angst drvo, mir Hilf z hole. Mängisch würd y am liebste stärbe...Kennt das öbber?
Wär mega froh, wenn mir öbber würd schriibe
Antwort
Wenn eim alles zvill isch und mr kän Uswäg us all dem Stress gset, käi Möglichkeit öpis nochhaltig zverändere, isch es eigentli logisch, dass mr denn ufd Idee chunnt, dass Stärbe die einzig Lösig isch wo ds Eländ für immer beändet. Aber Stärbe isch ebe au käi gschiidi Lösig und no drzue eini, wo mr eigentlich gar nid will - mr wett eigentlich läbe ohni zliide, oder?
Wenn du Autismus hesch, denn chan ich mir vorstelle, dass es für dich bsunders schwer isch uf nöii Mensche und ebe au Therapeute zuezgo. Aber ich glaub, das mit em Hilf hole findet echt niemerds toll und es händ alli chli Schiss drvor. An sich schaffe isch schliesslich au ganz schön asträngend und ame furchtiflösend und au wieder überfordernd. Aber es lohnt sich, will es isch en Schritt zum us em Leid usezcho, hi zu dem wo du jo eigentlich wettsch, drum wärs ebe glich gschiid zums nomol probiere. Und immer wieder...
Antwort
Mega stark! Ich hoff du dörfsch gueti Erfahrige mit diner Therapie mache und Schritt für Schritt in die richtigi Richtig vorago, hi zu dem Läbe wo du dir wünschisch.
Antwort
Merci!!☺️